Վարդան Տողանյան

Վարդան Սուրենի Տողանյան (), Ռուսաստանի Դաշնությունում Հայաստանի Արտակարգ և լիազոր դեսպան։

Կենսագրություն 
Վարդան Տողանյանը ծնվել է 1967 թվականի դեկտեմբերի 8-ին Երևանում։ 1974-1984 թվականներին սովորել է Երևանի թիվ 114 անգլիական թեքումով դպրոցում։ 1984-1991 թվականներին սովորել է Երևանի պետական համալսարանի պատմության ֆակուլտետում։ 1986-1988 թվականներին ծառայել է ԽՍՀՄ զինված ուժերում։ 1997 թվականին ԵՊՀ-ում պաշտպանել է թեկնածուական ատենախոսությունն ու արժանացել պատմական գիտությունների թեկնածուի գիտական աստիճանի։ 2001 թվականին Ռուսաստանի գիտությունների ակադեմիայի Սոցիալական և քաղաքական հետազոտությունների ինստիտուտում (Մոսկվա) պաշտպանել է դոկտորական ատենախոսությունն ու արժանացել քաղաքական գիտությունների դոկտորի գիտական աստիճանի։

1995 թվականի հոկտեմբեր - 1996 թվականի ապրիլ ամիսներին փորձաշրջան է անցել Օսակայի համալսարան ում (Ճապոնիա),
2000 թվականի հունիս-օգոստոս ամիսներին՝ Հարվարդի համալսարանում (ԱՄՆ)։

Գործունեություն 
 1991-1992թթ. – Երևանի թիվ 33 դպրոցում պատմության ուսուցիչ 
 1992-1994թթ. - Ռուսաստանում Հայաստանի ՄշտականՆերկայացուցչության գլխավոր մասնագետ 
 1994-1995թթ. - ՌԴ-ում ՀՀ դեսպանության երկրորդ քարտուղար 
 1996-1997թթ. - ՀՀ ԱԳՆ ԱՊՀ վարչության առաջին քարտուղար 
 1997-1998թթ. - ՌԴ-ում ՀՀ դեսպանության առաջին քարտուղար 
 1998-2000թթ. - ՌԴ-ում ՀՀ դեսպանության խորհրդական 
 2001-2016թթ. - «Եվրասիական մեդիա խումբ» ՓԲԸ-ի տնօրենների խորհրդինախագահ 
 2012-2016թթ․ հանդիսացել է նաև «ՍՈՅՈՒԶԿՆԻԳԱ», «Թղթի կենտրոնական գիտահետազոտական ինստիտուտ» և «Ռուսական թերթեր» ընկերությունների տնօրենների խորհրդի անկախ անդամ։ 
 ՀՀ Նախագահի 2017 թ. մարտի 10-ի հրամանագրով նշանակվել է ՌԴ-ում ՀՀ Արտակարգ և լիազոր դեսպան։

Տիրապետում է հայերեն, ռուսերեն, անգելերեն և ճապոներեն լեզուներին։ Տասնյակ գիտական աշխատությունների և մենագրությունների հեղինակ է և երկու հրապարակման համահեղինակ։ Տողանյանն իր առաջին գիրքը՝ «Հայաստանը լրագրողների աչքերով», հրատարակել է 1999 թ․-ին։ Հանդիսանում է նաև «Իշխանության օպտիմալ հոգեբանություն» գրքի համահեղինակ (2008)։ Տողանյանը հանդիսանում է նորանկախ պետությունների, տարածաշրջանային և միջազգային հակամարտությունների խնդիրներին նվիրված ավելի քան 10 գիտական աշխատության և մենագրությունների հեղինակ։

Նախաձեռնություններ 

Հանդիսանում է ք․Մոսկվայում (Սոկոլի շրջ․) անվանի ճարտարապետ Կարո Հալաբյանի արձանի կանգնեցման գաղափարի հեղինակն ու նախաձեռնողը։ Քանդակագործ՝ Գ․Ֆրանգուլյան (2021թ․ ապրիլ)։ 

2017-2020թթ․ հանդես է եկել Մոսկվայի «Հաղթանակի» թանգարանում անվանի հայազգի հերոսների՝ Հ․Բաղրամյանի և Հ․Բաբաջանյանի կիսանդրիների տեղադրման նախաձեռնությամբ։ Նախաձեռնել է նաև Հ․Բաղրամյանի արձանի կանգնեցման գործընթացը վերջինիս անունը կրող մոսկովյան թիվ 1222 դպրոցի տարածքում։  

Նախաձեռնել է ՌԴ Չեչնիայի Հանրապետության Նաուրսկի շրջանում Հայրենական պատերազմի հայազգի զինվորների մասունքների թաղման վայրում հուշարձանի կանգնեցումը (2017թ․): 

Հանդես է եկել Ա․Բաբաջանյանի անունով անդրօվկիանոսյան լցանավի անվանակոչման նախաձեռնությամբ (2019թ․):

Երկարատև դադարից հետո նախաձեռնել է ՌԴ-ում ՀՀ դեսպանությանը կից գործող Հայկական մշակութային կենտրոնի վերաբացումը (2018թ․): 

Հանդես է եկել ք․Մոսկվայում (Կարմանիցկի 2/5 նրբ․հասցեում) անվանի գեղանկարիչ Մ․Սարյանի հուշատախտակի տեղադրման նախաձեռնությամբ (2017թ․):  

Սահմանել է ՌԴ-ում ՀՀ դեսպանության կողմից տրվող Լազարյանների անվ․ հուշամեդալը։ 

2017-2021թթ․ իրականացրել է ՌԴ-ում ՀՀ դեսպանության պատմամշակութային նշանակության շենքի և հարակից շինությունների (նախկինում՝ Արևելյան լեզուների Լազարյան ճեմարան/ինստիտուտ) հիմնարար և ամբողջական վերանորոգման ու վերակառուցման աշխատանքները։

Ընտանիք 
Ամուսնացած է, ունի 4 երեխա։

Մատենագրություն 
«Հայաստանը լրագրողների աչքերով»
«Իշխանության օպտիմալ հոգեբանություն»

Այլ տվյալներ 
Տիրապետում է հայերեն, ռուսերեն, անգլերեն և ճապոներեն լեզուներին։

Պարգևներ 
Պարգևատրվել է ՀՀ Պաշտպանության նախարարության «Ծովակալ Իսակով» մեդալով (ՀՀ ՊՆ հր․՝ 05-ը հունիսի 2020թ․)։

Ծանոթագրություններ

Արտաքին հղումներ 

ԵՊՀ պատմության ֆակուլտետի շրջանավարտներ
Հայ դիվանագետներ